open-index/open-wikipedia-markdown huggingface dataset:
Intel Arc

**Intel Arc** er Intels serie skjermkort, som konkurerer med Nvidias Geforce-serie og AMDs Radeon-skjermkort. De første grafikkprosessorene i Intel Arc-serien kom ut i mars 2022, da implementert i laptoper. Det første skjermkortet i serien til stasjonære PC-er, A380, kom ut i juni 2022, mens de kraftigere kortene i serien, A750 og A770, kom ut i oktober 2022.

Intels førstegenerasjons skjermkort ble gitt kodenavnet «Alchemist», og Intel har planer for påfølgende generasjoner med navnene «Battlemage», «Celestial» og «Druid» frem til 2025.

Intels «Alchemist»-skjermkort var de første som hadde støtte for koding og dekoding av AV1-videokodeken.

## Referanser


## Eksterne lenker
*
Frank Kleven

**Frank Kleven** (født 22. januar 1948) er en norsk tidligere bryter som representerte SK Snøgg.

Han vant to NM-gull, fire NM-sølv og tre NM-bronse i perioden 1971–1980.

## Medaljer i norske mesterskap

## Kilder
* Profil hos Norges Bryteforbund.
Petterøe Tobaksfabrik

**H. Petterøe Tobakkfabrikk** var en norsk tobakksprodusent, i drift som selvstendig virksomhet fra 1905 til 1972. Bedriften **H. Petterøe** ble opprinnelig startet av Halfdan Petterøe i år 1900 som en ren import- og salgsforretning, men fem år senere startet han også produksjon, i lokaler i Falbes gate 5 i Oslo. 

Etter ti års drift var bedriften hans blitt landets tredje største tobakksprodusent, med 162 ansatte. I 1921 tok Petterøs også over Havanna-Magasinet Cigarfabrik.

Petterøe lanserte flere merker som ble svært kjent: «Petterøes Blanding», «Bull Dog Mixture» og «Karvet Blad», samt snusvariantene Petterøes rød og Petterøes blå.

Fabrikken hadde en bulldog-tegning som logo, og var kjent for reklame-slagordet *«Ah – det var god tobakk»*. 

Bedriften Petterøes ble kjøpt opp av J. L. Tiedemanns Tobaksfabrik i 1972, men de mest kjente produktene ble fortsatt laget og solgt med Petterøe-navnet. 

## Eksterne lenker
* «H. Petterøe Tobakkfabrikk» - presentasjon på Norsk Teknisk Museums nettsider.
Kirkintilloch Band

**Kirkintilloch Band** (tidl. **Kirkintilloch Rechabite**, **Kirkintilloch Silver** og *The Kirkintilloch Band*) er et brassband med base i East Dunbartonshire, Skottland. 
Korpset ble stiftet i 1890. Brassbandet har en rekke ganger representert Skottland i forbindelse med europamesterskapet for brassband.

## Referanser


## Eksterne lenker
* thekirkintillochband.com/
Ouden Nielssøn Tordenstierne

**Ouden Nielssøn** (1734–1771) var en norsk adelsmann av slekten Tordenstierne.

Han var sønn av eieren av Gullaug gård, Niels Oudensøn, som fikk sitt adelskap fornyet i 1734 av kong Christian VI, og Marte Livia Bache (d. 1767). Ouden fikk en god utdannelse, og som huslærer hadde han blant andre Jens Essendrop. Han kom til København hvor han i 1753 ble sekretær i Danske Kancelli, samme år ble han hoffjunker, og senere kammerjunker. 

Etter et lengre Københavner- og Pariserliv, vendte Tordenstierne omsider tilbake til Gullaug, hvor moren bodde som enke. Her lukket han seg, sammen med sin tjener, inne i de mørke værelsene rød- og blåkammeret i gårdsbygningens sidefløy. Hoffjunkeren lot seg sjelden se av andre enn tjeneren, og den daglige kosten ble sendt inn til dem gjennom en åpning i døren. Om aftenen og nettene, vanket junkeren med sort maske og kappe ledsaget av tjeneren, hvileløs rundt i gårdens gamle have og ved stranden. 

Han døde i februar 1771, som slektens siste mann.

## Referanser
Vinter-X Games Aspen 2023

**[[Vinter-X Games]] Aspen 2023** ble arrangert i Aspen i Colorado i USA fra 27. til 29. januar 2023, med 16 øvelser innen ski og snøbrett.

## Resultater
### Ski
#### Kvinner

#### Menn

#### Miks

### Snøbrett
#### Kvinner

#### Menn

#### Miks

### [[Special Olympics]]

## Medaljeoversikt

## Referanser


## Eksterne lenker
* 
* Program 
* Resultater
Isak Holmen Sørensen

**Isak Holmen Sørensen** (født 1991) er en norsk skuespiller ved Trøndelag Teater. Utdanningen har han fra skuespillerlinjen ved Högskolan för scen och musik i Göteborg (2014–2017).

## Familie
Han er sønn av Kjersti Holmen og Reidar Sørensen, bror til Elias Holmen Sørensen, halvbror til Kim Sørensen og Rebekka Sørensen-Kjelstrup, stesønn av Sverre Anker Ousdal og stebror til Mads Ousdal.

## Teater
Han har medvirket i følgende oppsetninger ved Trøndelag Teater:
* *[[Misantropen]]* (2023)
* *[[Markens Grøde (teater)|Markens Grøde]]* (2022)
* *[[Parsifal (opera)|Parsifal]]* (2022)
* *[[Bartleby]]* (2022)
* *[[Jesus Christ Superstar]]* (2020)
* *[[Stor ståhei for ingenting]]* (2019)
* *[[Kristin Lavransdatter]]* (2019)
* *[[Nøtteknekkeren]]* (2018)
* *[[Byggmester Solness]]* (2018)
* *[[Lyset skal bare skinne på meg og mine ønsker]]* (2018)
* *[[Meteoren]]* (2018)

## Referanser


## Eksterne lenker
*  Isak Holmen Sørensen ved Göteborgs Stadsteater
* 
*
Stian Myhre

**Stian Myhre** (født 14. august 1994) er en norsk Twitch-streamer. Han er tidligere eFotballspiller for klubblagene Lillestrøm og Stabæk.

## Spillerkarriere
Stian Myhre begynte å spille eFotball da han bare var 11 år gammel. Han ble kjent som «Hopeful» fordi han alltid hadde håp om å vinne, selv når han var i en dårlig situasjon.

I 2019 kontaktet Lillestrøm Stian Myhre for å spille for klubblaget i eSerien. Han ble kjent for sine raske dribleferdigheter, aggressiv spillestil og evnen til å score mål fra alle vinkler.

Etter et år i Lillestrøm, takket Myhre ja til et tilbud fra Stabæk.

## Twitch-karriere
Stian Myhre har bygget en stor følgerskare på Twitch, der han strømmer sine eFotball-kamper og interagerer med seerne sine. Han gir tips og råd til andre spillere om hvordan man kan forbedre seg i spillet.

## Referanser


## Eksterne lenker
*
Nord-Fron prestegjeld

**Nord-Fron prestegjeld** *(Nordre Fron prestegjeld)* var et prestegjeld tilhørende Nord-Gudbrandsdal prosti i Hamar bispedømme i Den norske kirke. Det omfattet Nord-Fron kommune i Oppland fylke, og hovedkirken var Sødorp kirke.

Nord-Fron prestegjeld og dets sogn er nå en del av Nord-Fron kirkelige fellesråd underlagt Nord-Gudbrandsdal prosti.

## Historikk

*Suðþorp sókn* (norrønt) har sin opprinnelse fra kristningen av landet. Sødorp antas å være lagt under Fron i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 10. august 1850, gjeldende fra samme dag, ble Fron prestegjeld delt i Søndre og Nordre Fron prestegjeld. Nordre Fron prestegjeld skulle bestå av Sødorp kirke hovedsogn, samt Kvam og Kvikne annekssogn.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Sødorp
* Kvikne
* Kvam
* Skåbu

## Referanser
Sel prestegjeld

**Sel prestegjeld** var et prestegjeld tilhørende Nord-Gudbrandsdal prosti i Hamar bispedømme i Den norske kirke. Det omfattet Sel kommune i Oppland fylke, og hovedkirken var Sel kirke.

Sel prestegjeld og dets sogn er nå en del av Sel kirkelige fellesråd underlagt Nord-Gudbrandsdal prosti.

## Historikk

*Sil sókn* (norrønt) har sin opprinnelse fra kristningen av landet. Sel antas å være lagt under Vågå i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 6. desember 1737 ble "Breden-Bygden", dvs. Sel, delt mellom Vaage og Fron prestegjeld.

Ved kgl.res. av 17. desember 1909 ble Vaage delt i to, ved at Sel ble utskilt som eget sognekall, gjeldende fra 1. januar 1910. Vaage besto av Vaage hovedsogn, mens Sel prestegjeld besto av Sel og Heidal sogn.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Sel
* Heidal
* Nord-Sel

## Referanser
Petr Pavel

**Petr Pavel** (født 1961) er en tsjekkisk politiker og pensjonert general i hæren. Han har vært Tsjekkias president siden 9. mars 2023. 

Han tjenestegjorde 44 år i hæren. Fra 2012 til 2015 var han sjef for generalstaben i det tsjekkiske forsvaret. Fra 2015 til 2018 var han leder for NATOs militærkomité. Han var den første fra et tidligere Warszawapakt-land som ble NATOs øverste militære leder. Han pensjonerte seg deretter fra aktiv tjeneste.
  
I første runde av det tsjekkiske presidentvalget fikk han 35,4 % av stemmene. I andre og avgjørende runde fikk han 58,32 %, og vant over motkandidaten Andrej Babiš. Pavel er ikke medlem av noe parti, men hans presidentkandidatur ble støttet av regjeringspartiene ODS, TOP 09 og KDU–ČSL.

## Utdanning
Han ble født i nærheten av Mariánské Lázně vest i Böhmen. Faren var oberst i den tsjekkiske hæren, hvor faren blant annet hadde ansvar å avlytte radiokommunikasjon fra NATO-land.  

Fra 1975 til 1979 var Pavel elev ved Jan Žižka militærgymnas. Fra 1979 til 1983 tok han offisersutdanning i Vyškov. Han studerte deretter militær etterretning og hadde kodenavnet «Pávek». Etter kommunistregimets fall i 1989 («Fløyelsrevolusjonen») studerte Pavel ved Defense Intelligence College i USA og Royal Academy of Defense Studies i London. Han har også en grad i internasjonal politikk fra King’s College fra 2006.

I 1983 tjenestegjorde Pavel i luftbåren avdeling. I 1985 ble han tatt opp som medlem i Tsjekkoslovakias kommunistparti etter en toårig prøvetid. I årene før 1989-revolusjonen var han kaptein og kompanisjef i en luftbåren oppklaringsbataljon.

Under krigene i forbindelse med oppløsningen av Jugoslavia deltok Pavel i FNs fredsbevarende styrker (UNPROFOR). Avdelingen hans deltok i unnsetningen av 50 franske soldater som var fanget i ild mellom serbiske og kroatiske styrker. For denne redningsoperasjonen ble Pavel tildelt tapperhetsmedaljer fra Frankrike og Tsjekkia. 

## Militære grader
* 2002 Brigader
* 2010 Generalmajor 
* 2012 Generalløytnant 
* 2014 General

## Referanser
Brudens far (1991)

***Brudens far*** er en amerikansk romantisk komedie fra 1991 med Steve Martin og Diane Keaton. Filmen er en nyinnspilling av *[[Brudens far (1950)|Brudens far]]* fra 1950. I 2022 ble det utgitt nok en nyinnspilling på HBO Max.

## Handling
George Banks er eieren av et vellykket selskap som selger sko kalt «Side Kicks» i San Marino, California. Georges 22 år gamle datter Annie, nylig uteksaminert fra college, kommer hjem fra Europa og kunngjør at hun er forlovet med Bryan MacKenzie - til tross for at de bare har kjent hverandre i tre måneder. Dette plutselige sjokket gjør den varme gjenforeningen til en heftig krangel mellom George og Annie. George misliker Bryan umiddelbart. Men hans kone, Nina, aksepterer ham raskt som en potensiell svigersønn. George vil derimot ikke gi slipp på datteren sin.

George og Nina møter Bryans foreldre, John og Joanna MacKenzie, som er velstående og bor i et herskapshus i Bel Air. John beroliger George ved også å uttrykke hvor sjokkert han i utgangspunktet hadde vært over Bryans raske forlovelse. George ender til slutt med å falle i MacKenzie-familiens basseng, på grunn av familiens dobermann-hunder. Den eksentriske Franck Eggelhoffer får snart i oppdrag å planlegge bryllupet deres.

Men Eggelhoffer er fullstendig avvisende mot Georges klager på hvor dette alt for ekstravagante bryllupet, inkludert en flokk svaner. Den høye prisen på hele sammenkomsten, og det tilsynelatende overdrevne antallet invitasjoner til alle gjestene, gjør George stadig mer irritert. Det siste dråpen kommer når han henter den gamle smokingen sin fra loftet. Han tror at disse klærne fremdeles kommer til å passe godt på ham. Men han sliter med å få den på seg, og den revner umiddelbart når han forsøker å bøye seg.

## Skuespillere
* Steve Martin som George Stanley Banks
* Diane Keaton som Nina Banks
* Kimberly Williams som Annie Banks-MacKenzie
* Kieran Culkin som Matty Banks
* George Newbern som Bryan MacKenzie
* Peter Michael Goetz som John MacKenzie
* Kate McGregor-Stewart som Joanna MacKenzie
* Martin Short som Franck Eggelhoffer
* B.D. Wong som Howard Weinstein
* Richard Portnow som Al
* David Pasquesi som Hanck
* Chauncey Leopardi som Cameron
* Eugene Levy som en sangerinne

## Referanser


## Eksterne lenker
*
Brudens far 2

***Brudens far 2*** er en amerikansk komedie fra 1995 regissert av Charles Shyer. Filmen er en oppfølger til *[[Brudens far]]* fra 1991, og en nyinnspilling av *[[Fars lille utbytte]]* fra 1951.

## Handling
Historien finner sted fire år etter Brudens far. Annie forteller familien sin at hun er gravid, men faren hennes George Banks får panikk og insisterer på at han er alt for ung til å plutselig bli bestefar. Han bestemmer seg for at han og kona Nina burde selge hjemmet som barna deres hadde vokst opp i. George legger deretter ut huset på markedet uten å fortelle det til Nina, og selger eiendommen til Mr. Habib. Men under en middag avslører George at hjemmet deres er solgt. Nina blir irritert, ettersom hun og George må være ute av hjemmet deres innen 10 dager og ikke har noen andre steder å gå. Men de får muligheten til å midlertidig flytte inn hos foreldrene til Annies ektemann Bryan.

Men kort tid senere oppdager de at Nina også er gravid. En dag legger George merke til at gaten som går til det tidligere hjemmet deres har blitt sperret av, og at Mr. Habib planlegger å rive hele huset deres. Men en opprørt George løper inn, og forsøker å hindre planene deres. Han ber Mr. Habib om ikke å ødelegge eiendommen fordi George snart skal bli far igjen, og han har en stor sentimental verdi i denne eiendommen. Frank innser at hvis han skal få et barn til, ønsker han å oppdra dette barnet i hjemmet hvor resten av familien hans vokste opp. Når George tilbyr å kjøpe huset tilbake, går Mr. Habib med på dette. Kort tid senere går både Annie og Nina i fødsel.

## Skuespillere
* Steve Martin som George Stanley Banks
* Diane Keaton som Nina Banks
* Kimberly Williams som Annie Banks-MacKenzie
* George Newbern som Bryan MacKenzie
* Kieran Culkin som Matthew Banks
* Martin Short som Franck Eggelhoffer, en bryllupsplanlegger 
* Eugene Levy som Mr. Habib
* B.D. Wong som Howard Weinstein
* Jane Adams som Dr. Megan Eisenberg
* Peter Michael Goetz som John MacKenzie
* Kate McGregor-Stewart som Joanna MacKenzie
* Jay Wolpert som Dr. Brooks.
* Susan Beaubian som Diana Blackwell, en sykepleier
* Roxanne Beckford som Suzanne Jones, en sykepleier

## Referanser


## Eksterne lenker
*
Bernt Ljung

**Bernt Åke Ljung** (født 8. mai 1958 i Borlänge) er en svensk tidligere fotballspiller.

## Referanser


## Eksterne lenker
* 
* Svenska Fotbollförbundet 
* AIK
Utstyrsbibliotek

Et **utstyrsbibliotek** eller **tingenes bibliotek** er en type bibliotek hvor man kan låne utstyr til fritidsaktiviteter i form av sportutsyr, turutstyr eller sykler i stedet for litteratur som bøker, musikk, filmer og slikt som tradisjonelle bibliotek. En tanke bak slike ordninger er at dette for mange er utstyr man trenger sjeldent, og derfor kan være hensiktsmessig å dele på i stedet for å kjøpe. Innholdet kan variere, og i noen tilfeller kan medlemmene komme med forslag til innkjøp.

## Utstyrsbibliotek i Norge
Nettverket "Stiftelsen BUA" låner ut sportsutstyr, turutstyr og til dels sykler på mer enn 200 steder rundt om i Norge. Driftsform og finansiering til delene av nettverket varierer, men mange steder står kommunene for finansiering og drift. Det opprinnelige fokuset var sportsutstyr for barn, og mange steder i nettverket er det fortsatt slik.   

Som i andre land låner også mange norske folkebibliotek og universitetsbibliotek ut verktøy i tillegg til bøker.  

## Lignende konsepter

### Verktøy
Et sted som fokuserer på utlån av verktøy kan kalles verktøybibliotek. Noen biblioteker har minimum 18-års aldersgrense for å låne verktøy.

### Sykkelmekking
Et sykkelkjøkken er et sted man kan få hjelp med å reparere sykler. Disse er ofte drevet av frivillige og som regel betaler man kun for delene. 

## Se også
* Delingsøkonomi

## Referanser


## Eksterne lenker
* 
* https://www.bua.no/ BUA-nettverket
* https://biblioteket.trondheim.kommune.no/innhold/om-biblioteket/tilbud/verktoybiblioteket/
Allsvenskan 1991

**Allsvenskan 1991** var Sveriges øverste divisjon i fotball for menn 1991.

## Tabell
### Grundserien

### Mästerskapsserien

### Kvalsvenskan

## Referanser
Nitidula

***Nitidula*** er en slekt av glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. Noen få arter er regnet som skadedyr.

## Utseende
Middelsstore, brede, noe flate, halvmatte glansbiller, gjerne mørke med rødlige tegninger.

## Levevis
Gruppen kan finnes på inntørkede dyrerester (fjær, knokler og lignende), for eksempel i gamle fuglereir. I alle fall noen av artene besøker også gjerne blomster.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[åtselglansbiller]]**, Nitidulinae Latreille, 1802
******* Stammen Nitidulini Latreille, 1802
******** ***Nitidula***-slektsgruppen
********* Slekten ***Nitidula*** Fabricius, 1775 
********** *[[Nitidula aemula]]* Heer, 1862
********** *[[Nitidula ancora]]* Heer, 1862
********** *[[Nitidula antarctica]]* White, 1846
********** *[[Nitidula bipunctata]]* (Linnaeus, 1758)  – finnes i Norge
********** *[[Nitidula buprestoides]]* Weber, 1801
********** *[[Nitidula carnaria]]* (Schaller, 1783)
********** *[[Nitidula convexiuscula]]* Mannerheim, 1843
********** *[[Nitidula dubia]]* Gyllenhal, 1808
********** *[[Nitidula eremita]]* Audisio, 1990
********** *[[Nitidula flavomaculata]]* Rossi, 1790
********** *[[Nitidula lateralis]]* White, 1846
********** *[[Nitidula maculigera]]* Heer, 1862
********** *[[Nitidula melanaria]]* Heer, 1847
********** *[[Nitidula nigra]]* Schaeffer, 1911
********** *[[Nitidula orbiculata]]* Gyllenhal, 1808
********** *[[Nitidula pallida]]* Heer, 1862
********** *[[Nitidula prior]]* Scudder, 1900
********** *[[Nitidula quadriguttata]]* Thunberg, 1794
********** *[[Nitidula radobojana]]* Heer, 1847
********** *[[Nitidula robusta]]* Meunier, 1922
********** *[[Nitidula rufipes]]* (Linnaeus, 1767)  – finnes i Norge
********** *[[Nitidula sulcata]]* Herbst, 1793
********** *[[Nitidula ziczac]]* Say, 1825

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Mohammad Salameh

**Mohammad Salameh** eller **Mohammad A. Salameh **(arabisk: محمد سلامة , født 1. september 1967 i Nablus på Vestbredden) er en av gjerningsmennene i bombingen av World Trade Center i New York City i 1993. Han soner en fengselsstraff som utløper i 2067.
## Biografi
Salamehs familie flyktet fra Palestina i 1967 på grunn av seksdagerskrigen.

Mohammad Salameh dro til USA på et seks måneders turistvisum i 1988, men ble der, og var ulovlig i landet på tidspunktet for World Trade Center-angrepet.

Salamehs Chevrolet Nova ble brukt til å transportere salpetersyre og urea som ble brukt til bomben som ble brukt i World Trade Center-bombingen i 1993.

Den 4. mars 1993 ble Salameh arrestert etter at han sendte melding om at varebilen hans var stjålet. Tidligere hadde FBI sporet Ford Econoline-varebilen gjennom bilskiltet.

Til tross for at han strøk på førerprøven fire ganger, var Salameh sjåføren for angrepsgruppen. Den 24. januar 1993 kjørte han inn i en fortauskant og rev av understellet på bilen. Samtidig skadet han seg selv og Ramzi Yousef. Han ble skrevet ut fra Rahway-sykehuset dagen etter, og dro til garasjen for å rengjøre bilen mens Yousef ble værende på sykehuset i ytterligere fire dager. Mens Novaen hans ble reparert, fikk Salameh bruke Nidal Ayyads firmakonto til å leie en ny bil. Den 16. februar forvoldet han en ny bilulykke, idet han kolliderte med en annen bil.

I 1994 ble Salameh og tre andre, Nidal Ayyad, Mahmud Abouhalima og Ahmad Ajaj, dømt til 240 års fengsel hver.. I 1999 ble dommen redusert til 116 år og 11 måneder. I 2021 ble en av deldommene omgjort, noe som reduserte dommen med ytterligere 30 år. Salameh ble først sendt til ADX Florence, der han skal ha blitt trangsmatet gjentatte ganger etter sultestreiker. Han ble senere overført til USP Big Sandy, og så til FCI Terre Haute. Salameh skal sone til 23. mai 2067.

## Referanser
Petr Ptáček

**Petr Ptáček Jr.** (Praha, 16. oktober 2002) er en tsjekkisk racerfører som sist konkurrerte for R-ace GP i 2020 Formel Renault Eurocup. Han var medlem av Sauber Junior Team i 2020.

## Karriere
Han deltok i Formel Renault Eurocup-mesterskapet i 2019 og 2020, som også inkluderte MRF Challenge-serien i India. Han oppnådde førsteplass i sin asiatiske F3-mesterskapsdebut på Suzuka i Japan, så vel som i TRS-serien.

## Eksterne lenker
*
Tore Holmen kraftverk

**Tore Holmen kraftverk** er et vannkraftverk Røssvika i Hamarøy kommune i Nordland.

Det er et elvekraftverk. Lokasjon er usikker, fallhøyde er ikke kjent.

Installert effekt er 4 kW. Årsproduksjon er 0,017 GWh.

## Referanser


## Kilder
* 
* NVE vannkraftdatabase
Evenset kraftverk

**Evenset kraftverk** var et vannkraftverk i Bodø kommune i Nordland.

Det er et elvekraftverk. Lokasjon er usikker, fallhøyde er ikke kjent. 

Installert effekt var 80 kW. Årsproduksjon var 0,332 GWh.

Tatt ut av NVE lister i juni 2024.

## Referanser


## Kilder
* 
* NVE vannkraftdatabase
Vuolit Cuokkajávri

**Vuolit Cuokkajávri** (nordsamisk) er en innsjø i Utsjok kommune i Finland. Den er en del av hovedvannstrengen i Utsjokivassdraget og ligger 32 kilometer sør for tettstedet Utsjok. Ved østbredden av sjøen ligger bosetningen Korretoja.

## Referanser
WTFPL

**WTFPL** (**Do What the Fuck You Want To Public License**) er en fri lisens. Å lisensiere et verk med WTFPL tilsvarer å gi ut det som allemannseie. Verk gitt ut med lisensen kan modifiseres og redistribueres, også til kommersiell bruk, fritt uten betingelser eller krav om tillatelse fra opphavspersonen. Den er kompatibel med GNU General Public License, men ikke anbefalt. Lisensen har ingen garanti- eller ansvarsfrasigelse.

## Lisensen i fulltekst
### Versjon 2
Sam Hocevar, tidligere prosjektleder for Debian, skrev versjon 2 i 2004.

```text
DO WHAT THE FUCK YOU WANT TO PUBLIC LICENSE
                   Version 2, December 2004
 
Copyright (C) 2004 Sam Hocevar <sam@hocevar.net>

Everyone is permitted to copy and distribute verbatim or modified
copies of this license document, and changing it is allowed as long
as the name is changed.
 
           DO WHAT THE FUCK YOU WANT TO PUBLIC LICENSE
  TERMS AND CONDITIONS FOR COPYING, DISTRIBUTION AND MODIFICATION

 0. You just DO WHAT THE FUCK YOU WANT TO.
```


### Versjon 1
Den første versjonen av lisensen ble skrevet av Banlu Kemiyatorn i 2000, da til bruk for noen Window Maker-illustrasjoner.


```text
do What The Fuck you want to Public License

Version 1.0, March 2000
Copyright (C) 2000 Banlu Kemiyatorn (]d).
136 Nives 7 Jangwattana 14 Laksi Bangkok
Everyone is permitted to copy and distribute verbatim copies
of this license document, but changing it is not allowed.

Ok, the purpose of this license is simple
and you just

DO WHAT THE FUCK YOU WANT TO.
```


## Se også
* Creative Commons

## Referanser


## Eksterne lenker
*
Brødre (2004)

**Brødre** er en dansk krigsdrama fra 2004, regissert av Susanne Bier, som også har skrevet manus sammen med Anders Thomas Jensen.

I 2009 kom en amerikansk nyinnspilling med tittelen *[[Brothers]]*.  

## Handling
En dansk hær-offiser, Michael, skal være en del av International Security Assistance Force i Afghanistan i tre måneder. Hans første oppdrag der er å finne en ung radar-tekniker som hadde blitt skilt fra resten av troppen ett par dager tidligere. Men helikopteret han sitter i blir skutt ned, og Michael blir tatt som krigsfange. Det antas at han døde i angrepet, og han død rapporteres til familien hans. Michaels kone Sarah, og yngre bror Jannik, sørger begge dypt over ham - og dette bringer dem nærmere hverandre.

I mellomtiden er både offiseren og en ung tekniker blitt låst inne på et lager av terroristene, hvor de ikke får mat eller vann. Etter at Michael viser dem hvordan de kan bevæpne og avvæpne et luftvernmissil, bestemmer fangerne hans at teknikeren ikke lenger er nyttig for dem. De tvinger Michael til å slå ham til døde med et blyrør, for å redde hans eget liv. Men til slutt blir Michael reddet og brakt tilbake til Danmark og familien sin. Men skyldfølelsen for det han gjorde tvinger Michael til å lyve, og han gir falskt håp om at teknikeren fremdeles kan være i live i Afghanistan.

Michael blir stadig mer ustabil, og får stadig større problemer med skyldfølelse og raseri, og begynner å true og misbruke sin kone og ødelegge hjemmet deres. Det blir snart nødvendig for politiet å gripe inn. Michael overreagerer og retter en pistol mot politi-betjentene. Etter at Michael havner i varetekt, forsøker Jannik å hjelpe Sarah med å reparere hjemmet deres. Senere kommer Sarah på besøk til Michael i fengsel, hvor han bryter sammen og til slutt innrømmer sannheten om hva han egentlig hadde gjort i Afghanistan.

## Skuespillere
* Connie Nielsen som Sarah
* Ulrich Thomsen som Michael
* Nikolaj Lie Kaas som Jannik
* Sarah Juel Werner som Natalia
* Rebecca Løgstrup som Camilla
* Bent Mejding som Henning
* Solbjørg Højfeldt som Else
* Niels Olsen som Allentoft
* Paw Henriksen som Niels Peter
* Lars Hjortshøj som Preben 2
* Lars Ranthe som Preben 1
* André Babikian som Slobodan
* Lene Maria Christensen som J. Solvej
* Laura Bro som Ditte
* Henrik Koefoed som en bartender
* Tom Mannion som kaptein David Ward

## Referanser


## Eksterne lenker
*
10-øre

**10-øremynter** i Norge ble preget og utgitt fra 1874 til 1991. Under Oscar II og Haakon VII ble tiører preget i sølv, før kobbernikkel ble vanlig myntmetall.

De to første årene ble tiøren utgitt med dobbelvaløren 10 øre/3 skilling.

Tiøren har motiv av monogrammet til myntherren (kongen) eller kongekrone. Mellom 1958 og 1973 var motivet en bie, da Norges bank i Olav Vs regjeringstid utga sin dyremyntserie. Disse myntene var tegnet av billedhugger og kunstprofessor Per Palle Storm. 

Under Annen verdenskrig ble 10-øren utgitt som okkupasjonsmynt i krisemetallet sink, og hadde det norske riksvåpenet uten krone som motiv.

10-øren utgikk som gyldig betalingsmiddel 1. mars 1993.

## Referanser
Frankrikes håndballforbund

**Frankrikes håndballforbund** (fransk: Fédération Française de Handball) er et særidrettsforbund for håndball i Frankrike.

Håndballforbundet ble grunnlagt 1. september 1941, og organiserer håndball og strandhåndball i Frankrike og representerer Frankrike internasjonalt. Det sorterer under det franske departementet for ungdomssaker og idrett. Forbundet er medlem av European Handball Federation (EHF), Mediterranean Handball Confederation og Det internasjonale håndballforbundet (IHF). Den nåværende presidenten for FFHB er Philippe Bana siden 28. november 2020.

Forbundet organiserer National League for klubblag, og de franske cupene for menn og kvinner (fransk: Coupe de France maskulin og fransk: Coupe de France Féminine).  Vinnerne av disse turneringene kvalifiserer seg til europeiske ligaer og cuper – EHF Men's Champions League og EHF Women's Champions League, og EHF Cup Winners' Cup for menn og Womens EHF Cup Winners' Cup.

## Se også
* Frankrikes herrelandslag i håndball
* Frankrikes kvinnelandslag i håndball

## Referanser


## Eksterne lenker
* Offisiell nettside
* Frankrikes profil hos IHF.
* Frankrikes profil hos EHF.
Stefanskirken (Jerusalem)

**Stefanskirken** (Église Saint-Étienne, כנסיית סטפנוס הקדוש) er en katolsk kirke tilknyttet et dominikanerkloster i Øst-Jerusalem, til Nablus Road like nord for Gamlebyen.
I 415 oppdaget man i Jerusalem den hellige Stefans relikvier. Den hl. Stefan regnes som kristenhetens første martyr. Etter funnet lot keiserinne Aelia Eudocia, hustru til keiser Theodosius II, bygge en basilika, som ble innviet i år 460. I 614 ble kirken ødelagt av brann. Korsfarerne fornyet kirkebygningen, men den ble nok en gang ødelagt i 1187, denne gang ved Saladins gjenerobring av byen.

I 1881 ervervet dominikanerordenen grunnen med kirkeruinen. Det ble foretatt grundige utgravninger i 1883, og nman fant da restene av den treskips basilika fra oldtiden. Over grunnmurene fra denne bygde de den nåværende kirke, hvor man fremdeles kan se de gamle gulvmosaikker.

Fil:St. Etienne Monestary P6080038.JPG
Fil:St. Etienne Monastery P6080037.jpg|Foran Stefanskirken, sett mot tårnet.

## Eksterne lenker
*
* Kirken på *Giga-Catholic*
Fagkunnskap

**Fagkunnskap** eller **domenekunnskap** er kunnskap om en spesifikk disiplin, bransje eller fagfelt, i motsetning til generell (eller domeneuavhengig) kunnskap. Personer med domenekunnskap blir ofte sett på som spesialister eller eksperter innenfor sitt felt.

Begrepet domenekunnskap brukes av og til for å beskrive kunnskaper innenfor en mer generell disiplin. For eksempel kan en programmerer ha generell kunnskap om dataprogrammering, samt kunnskap om utvikling av programvare for en bestemt bransje (for eksempel papirindustrien).

## Innhenting av kunnskap
Innen programvareutvikling er domenekunnskap kunnskap om miljøet der målsystemet skal operere, for eksempel programvareagenter. Domenekunnskap må vanligvis læres av programvarebrukere innen domenet (som er domenespesialister/-eksperter) i stedet for fra programvareutviklere. Relevant informasjon kan være brukernes arbeidsflyt, kommandokøer, forretnings-retningslinjer, konfigurasjoner og begrensninger, og disse kan være avgjørende for utviklingen av en programvareapplikasjon. Ekspertene sin domenekunnskap (som ofte er uformell og dårlig strukturert) transformeres til formelle og strukturerte dataprogrammer og aktive data, for eksempel i en formulering med regler i kunnskapsbaser håndtert av kunnskapsteknikere. 

Det er ofte vanskelig å kommunisere mellom sluttbrukere og programvareutviklere, og de må finne et felles språk å kommunisere på. Å utvikle nok delt ordforråd til å kommunisere kan ofte ta en stund.

Samme kunnskap kan noen ganger inkluderes under domenekunnskap fra flere domener. Kunnskap som er anvendelig på tvers av en rekke domener kalles domeneuavhengig kunnskap, og noen eksempler er logikk og matematikk. Operasjoner på domenekunnskap utføres med metakunnskap.

## Se også
* Ekspertise
* Fagekspert
* Konsulent
* Kunstig intelligens
Pater Noster-kirken

**Pater Noster-kirken** (norsk betydning: *Fader Vår-kirken*) er en katolsk kirke på Oljeberget i Jerusalem. Etter en kristen overlevering står den på det sted der Jesus Kristus lærte disiplene *[[Herrens bønn]]*, også kalt *Fader vår* (på latin: *Pater noster*).

Der den nåværende kirken står, var det tidligere et kapell fra Konstantin den stores tid, som ble ødelagt av perserne i 614. Det tidligere kapellet var knyttet til Kristi himmelfart, men da korsfarerne bygde en ny kirke på 1100-tallet ble den nye kirken knyttet til *Herrens bønn*. 

Kirken ble skadet da muslimenes invaderte Jerusalem etter slaget ved Hattin i 1187, og ble forlatt i 1345 etter lengre tids forfall. Den nåværende kirken ble bygd 1874–1875 etter at den franske prinsessen Aurelie de La Tour d'Auvergne hadde skjenket tomten til franske karmelittsøstre.

På murene og på veggene i klostrets korsgang er det satt opp tavler av majolikafliser med teksten til *Herrens bønn* på 140 språk.

## Bildegalleri

Fil:Pater Noster Church, Mount of Olives, Jerusalem.jpg
Fil:Padre Nostro latino.jpg


## Referanser


## Eksterne lenker
*
Cadel Evans Great Ocean Road Race 2023

**Cadel Evans Great Ocean Road Race 2023** var den syvende utgaven av endagsrittet Cadel Evans Great Ocean Road Race og ble avholdt 29. januar 2023 med start og målgang i Geelong. De to foregående utgavene ble avlyst.

Rittet ble vunnet av Marius Mayrhofer.

## Lag

## Resultat

## Startliste

## Referanser


## Eksterne lenker

* 
*
Liste over førsteplasser på den norske albumlista i 2023

Dette er en **liste over førsteplasser på den norske albumlista i 2023**. De norske albumlista er Topplista, og denne listen omfatter artister og album som har vært på førsteplassen på hitlisten i løpet av musikkåret 2023. Lista blir satt sammen av IFPI Norge, og omfatter fysiske og digitale salg, samt strømming og individuelle salg av sangene fra albumet.

Totalt tretten utgivelser har toppet den norske albumlista i 2023. Flest uker på førsteplass hadde Undergrunn med totalt nitten uker på førsteplass med deres tredje studioalbum *[[Egoland]]*, som også har rekorden for flest uker på førsteplass for et norsk hiphop-album.

## Liste

## Se også
* Musikkåret 2023
* Liste over førsteplasser på den norske albumlista
* Liste over førsteplasser på den norske singellista i 2023

## Referanser


## Eksterne lenker
* Offisielt nettsted
Liste over førsteplasser på den norske singellista i 2023

Dette er en **liste over førsteplasser på den norske singellista for året 2023**. De norske singellista er Topplista, og denne listen omfatter artister og låter som har vært på førsteplassen på hitlisten i løpet av musikkåret 2023. Lista blir satt sammen av IFPI Norge og omfatter fysiske og digitale salg, samt strømming av singler.

Totalt tretten singler har toppet den norske singellista i 2023. Flest uker på førsteplass hadde Kudos og Golfklubb med singelen «Haien kommer (Sharkdog 2023)», som lå på toppen av lista i elleve strake uker.

## Liste

## Se også
* Musikkåret 2023
* Liste over førsteplasser på den norske singellista
* Liste over førsteplasser på den norske albumlista i 2023

## Referanser


## Eksterne lenker

* Offisielt nettsted
Flagellasjonskapellet

**Flagellasjonskapellet** (fra latin: *Flagellatio* = pisking) er et lite kirkebygg i det muslimske kvarter i Gamlebyen i Jerusalem på Via Dolorosa nær Løveporten (også kalt St. Stefansporten), som sammen med vis-a-vis domskapellet i samme gårdsrom danner Korsveiens 2. stasjon.

## Bakgrunn og restaurering
Korsfarerne bygde kapellet på 1100-tallet. Etter korsfarertiden ble det en hestestall, senere veververksted, inntil det forfalt fullstendig. Ibrahim Pasja skjenket i 1838 ruinen til den katolske kirke representert ved Kustodiet for Det hellige land ved fransiskanerordenen (O.F.M.)  Hertug Max Joseph in Bayern finansierte istandsettelsen av det forfalne kapellet i 1839. I 1929 ble det hele gjenoppbygd i 1100-tallets stil etter tegninger av Antonio Barluzzi.

## Kirkens arkitektur og utsmykning

### Vindusmalerier
Kirken har tre utsmykkede vinduer som i pakt med Duilio Cambellotti (1876–1960) viser:
* Jesus piskes ved martersøylen – innskrift: *Tunc ergo apprehendit Pilatus Jesum et flagellavit* [Joh 19,1] (Pilatus grep nå Jesus og lot ham bli pisket.)

* Pontius Pilatus, som vasker sine hender i uskyld – innskrift: *Innocens ego sum a sanguine iusti huius* [Matt 27,24] (Jeg er uskyldig i denne mannens blod)

* Barabbas settes fri – innskrift: *Tolle hunc et dimitte nobis Barabbam* [Luk 23,18] (Bort med ham! Gi oss Barabbas fri!)

### Mosaikk i kuppelhvelvingen
Mosaikken i kuppelhvelvingen over alteret viser tornekronen.

## Tilliggende forskningssenter
Fransiskanerklosteret ved Flagellasjonskapellet huser *[[Studium Biblicum Franciscanum]]*, det fransiskanske forskningssenteret for bibelsk og arkeologisk forskning.

## Bildegalleri

 Geisselungskapelle BW 2.JPG|Kapellets indre
 Geisselungskapelle Glasgemälde.jpg|Vindu over alteret: Jesus piskes
 Geißelungskapelle Decke.jpg|Kuppelmosaikk: Tornekronen


## Referanser
Johan Diderich Grüner

**Johan Diderich von Grüner** (1661–1712) var en dansk-norsk diplomat og amtmann. 

Han fødtes i Christiania som sønn av myntmester Friedrich Grüner og Margrethe Frederiksdatter Boysen, og ble student i samme by i 1680. Han bodde en tid hos den lærde Ole Borch, men var allerede i 1682 vendt hjem til moren igjen, hvor han studerte *jura* og *politica*. Grüner fulgtes heretter med sin slektning Christian Stockfleth til Stockholm. 1688 ansattes han her som sekretær ved gesandtskapet samt som kommissær. 

I 1693 ble han opphøyet i adelstanden av Christian V; i våpenet var tre kløverblad i gullfelt, i midten en krone i rødt felt, over hjelmen en løve. I 1696 ble han kanselliråd. To år senere kaldtes han til Danmark og ble i 1699 utnevnt til amtmann over Sorø og året etter justisråd. Heretter ble det bestemt at han igjen skulle være diplomat i Sverige. Han brukte nå sin tid til å studere bergvesenet og varetok også diplomatiske verv for Preussen. 

Grüner overtok sine embeter i Sorø igjen i 1709, og døde 1712 med tittel av etatsråd.

Grüner var gift 3 ganger: 
# 1686 med Ebba Cathrine (Christine) Kurck (d. 1688), datter av riksråd og friherre Gustaf Kurch. Sammen fikk de sønnen Gustaf Grüner
# 1691 med Helene Gustafva Svinhufvud (d. 1702), datter av oberst Svinhufvud
# 1705 med Eva Ranck (d. 1755), datter av svensk generalmajor Svend Ranck

Etter at Grüner kom til Stockholm i 1683, hadde hatt en forbindelse med madame Maria de Rolinck. Resultatet ble sønnen Johan Grüner (d. 1768), som ble offiser og senere adlet av dronning Ulrika Eleonora.

## Referanser


## Litteratur
* ''Samlinger til det norske Folks Sprog og Historie, Christiania, 1836''
Zavanna

**Zavanna** er en norsk klesbutikkkjede med over 100 egeneide butikker i tillegg til nettbutikk. Zavanna er en av de største kleskjedene i Norge, og eieren av kjeden er Jens Bo Grønne. 

## Referanser


## Eksterne lenker
*
Verdenscupen i skiskyting 2022/23 — 10km sprint menn — Pokljuka

Den 6 januar blir det arrangert sprint for menn i Pokljuka i Verdenscupen i skiskyting 2022/23. På sprint er den en liggende og en stående skyting. Hver bom gir 1 strafferunde.
## Resultater

## Eksterne lenker
* Offisiell resultatliste
Soheil Beiraghi

**Soheil Beiraghi** (persisk:: سهیل بیرقی , født 16 oktober 1986 i Shahreza i Iran) er en iransk regissør, manusforfattere og produsent. Han har regissert de prisbelønte filmene *I (Me)*, *Rødt kort (Cold Sweat)* og *Unpopular*.

## Referanser
Kunståret 1727

**Kunståret 1727** er en oversikt over blant annet utgravninger, fødte og avdøde personer med tilknytning til kunst i 1727.
__NOTOC__
## Hendelser
## Verk



## Fødsler

|-
|Mai ||14. || Thomas Gainsborough || engelsk || kunstmaler ||align=center|61 ||align=center|1788 || 

|August || 30. || Giovanni Domenico Tiepolo || italiensk || kunstmaler og grafiker ||align=center|76 ||align=center|1804 ||  
|-
|Desember || 26. || Jean-Damascène Sallusti || italiensk || misjonær til Kina og hoffmaler påQianlong-keiserens tid under Qing-dynastiet ||align=center|53 ||align=center|1781 || 
|}


Thomas_Gainsborough_by_Thomas_Gainsborough.jpg|Thomas Gainsborough(1727–1788)
Treppenhaus_Würzburg,_Detail_Giovanni_Domenico_Tiepolo.jpg|Giovanni Domenico Tiepolo(1727–1804)


## Referanser


## Eksterne lenker
*
Nasjonale mesterskap i landeveissykling 2022

**[[Nasjonale mesterskap i landeveissykling]] 2022** startet i Australia og New Zealand i januar. De fleste andre mesterskapene arrangeres i siste uke i juni, før Tour de France.

## Resultater

## Kilder
*Oversikt hos procyclingstats
Parlamentsvalget i Estland 1999

**Parlamentsvalget i Estland 1999** ble avholdt over hele Estland den 7. mars 1999. Det ble valgt 101 medlemmer av Riigikogu for en periode på fire år.

Valgkampen handlet mest om økonomi og fordelingspolitikk. Svake regjeringer under Det estiske samlingspartiet hadde stått for en mer moderat reformpolitikk, men den sosial ulikheten hadde vokst. Det estiske senterpartiet, ledet av Edgar Savisaar, lovet flere velferdsgoder og ble største parti. Høyreopposisjonen mente at Estlands problemer skyldtes en svekket vekstevne.  Fedrelandsunionen, Det estiske reformpartiet og De moderate, anført av Mart Laar, Siim Kallas og «høyresosialdemokraten» Toomas Hendrik Ilves, fikk flertall og dannet regjering.

Medlemmene av Riigikogu ble valgt ved forholdstallsvalg i 11 valgkretser. Partiene måtte over en nasjonal sperregrense på 5 % av stemmene for å bli representert. Siden forrige valg hadde Riigikogu vedtatt flere endringer i valgloven og partiloven, så partisystemet skulle bli mer stabilt og oversiktlig for velgerne. Fra og med 1996 behøvde nye partier minst 1&nbsp;000 medlemmer for å kunne stille til valg, og eldre partier som ikke oppfylte medlemskravet, ville bli bragt til opphør. I 1998 ble det ikke lenger mulig for flere partier å inngå valgallianser.

Valgloven var ikke til hinder for at småpartier kunne avtale å stille på større partiers lister. De moderate tok med kandidater fra Folkepartiet, som de slo seg sammen med etter valget, på sine lister, mens Det estiske samlingspartiet ivaretok to små partier som senere slo seg sammen med Det estiske landsbygdfolkets parti.

Ettersom de russiske minoritetspartiene ikke kunne inngå valgallianse, falt det mest høyrenasjonale av dem for sperregrensen. De mer moderate elementene samlet seg om Det estiske forente folkepartiets lister.

## Valgresultat
Estlands valgkommisjon talte følgende resultat for hele landet:

## Referanser
Klaus Lage

**Klaus Lage** (født 16. juni 1950) er en tysk musiker fra Soltau, Niedersachsen. Han er kjent for singelen «1000 und 1 Nacht (Zoom!)» fra 1984.

## Diskografi
* *Klaus Lage* (1980)
* *Positiv* (1982)
* *Stadtstreicher* (1983)
* *Schweißperlen* (1984)
* *Heiße Spuren* (1985)
* *Mit meinen Augen - Live* (1986)
* *Amtlich* (1987)
* *Rauhe Bilder* (1989)
* *Single Hit Collection 1982 - 1990* (1990)
* *Lieben & Lügen* (1991)
* *Ein Lachen in Reserve* (1992)
* *Katz & Maus* (1994)
* *Live zu zweit* (1999)
* *Mensch bleiben* (2000)
* *Die Welt ist schön* (2003)
* *Zug um Zug* (2007)

## Referanser


## Eksterne lenker
*
Simeon Ekse

**Simeon Leifson Ekse** (født 1996) er en norsk musiker, låtskriver, multiinstrumentalist og produsent. Han er mest kjent som grunnlegger og frontfigur i metalbandet Dark Delirium.

Ekse debuterte som soloartist med det instrumentale albumet *Dorian* i 2018. Siden 2020 har han vært drivkraften bak death metal bandet Dark Delirium, hvor han spiller gitar, produserer og fra 2022 også er hovedvokalist. Med bandet har han gitt ut flere album, inkludert *Fallen* (2021), *Sulphur* (2021), *New Era* (2022) og *Solitude* (2024).

## Diskografi
### Solo
* *Dorian* (2018)

### Med Dark Delirium
* *Fallen*, studioalbum (2021) Gitar, trommer, bass, produsent
* *Sulphur*, studioalbum (2021) Gitar, trommer, bass, produsent
* *New Era*, studioalbum (2022) Vokal, gitar, trommer, bass, produsent
* *Solitude*, studioalbum (2024) Vokal, gitar, trommer, bass, produsent

### Medvirkende
* Groove Factory: Unknown – «Destroy & Prevail - Dark Opera Version» (2022). Tekst, vokal

## Eksterne lenker
* Offisiell nettside
* Simeon Ekse på Metal Archives
* Dark Delirium på Rogalyd

## Referanser


## Eksterne lenker
* 
*
Atlas SK

**Atlas Styrkeløftklubb** (Atlas SK) er en norsk styrkeløftklubb Klubben driver konkurranseidrett underlagt Norges Idrettsforbund og Norges Styrkeløftforbund. Klubbens mål og ambisjon er å være en aktiv klubb og bidragsyter i breddeidretten, som tar del i lokale stevner, regionsmesterskap og norgesmesterskap. En viktig del av idretten er at klubben også skal være et sertifisert Rent Idrettslag i samarbeid med Antidoping Norge.

## Referanser


## Eksterne lenker
*
Nigidius lichtensteini

***Nigidius lichtensteini*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (15-20 millimeter), avlang, flat, svart hjortebille. Denne gruppen har ikke svært forstørrede kjever hos hannene, derimot har kjevene en krokformet lobe ("øre") ved roten. Pronotum er rektangulært, bredere enn langt, men en dyp og nokså bred midtfure. Dekkvingene har tydelige punktrekker.

## Utbredelse
Arten er kjent fra Sulawesi og Filippinene (Luzon).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Nigidiini]]*
******* Slekten *[[Nigidius]]* W.S. MacLeay, 1819 – 75 arter
******** ***Nigidius lichtensteini*** Ritsema, 1879

## Eksterne lenker
* 
* 
* Nettside om arten
* Bildegalleri
Megauchenia

***Megauchenia*** er en slekt av glansbiller med kølleformede antenner. 

## Utseende
Middelsstore, avlange og noe flate, mørke glansbiller. Hodet har litt framstikkende kjever. Pronotum er stort og bredt, ofte bredere enn dekkvingene.

## Levevis
Artene kan finnes ved utflytende sevje eller på sopp.

## Utbredelse
Slekten er utbredt i Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[Prometopinae]]** Böving & Craighead, 1931
******* Slekten ***Megauchenia*** MacLeay, 1825
******** *[[Megauchenia angustata]]* (Erichson, 1843)
******** *[[Megauchenia borneensis]]* (Dajoz, 1980)
******** *[[Megauchenia indica]]* (Grouvelle, 1908)
******** *[[Megauchenia quadricollis]]* (Reitter, 1883)
******** *[[Megauchenia setipennis]]* MacLeay, 1825

## Referanser




## Kilder

## Eksterne lenker
*
Odontolabis hansi

***Odontolabis hansi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelssstor (hannen ca. 20-30 millimeter), bred og kraftig, halvmatt brun hjortebille. Hannen har stort, firkantet hode og kjever som er knivformede, kortere enn resten av hodet, sagtakkede på innersiden. Pronotum er omtrent dobbelt så bredt som langt, innsnevret bakerst. Dekkvingene er blanke. Beina er helmørke. Hunnen er bredere, uten forstørrede kjever, hodet med et rundet utskudd under fasettøynene.

## Levevis
Larvene utvikler seg i råtne trestammer.

## Utbredelse
Arten er utbredt på Sulawesi.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Odontolabini]]*
******* Slekten *[[Odontolabis]]* Hope, 1842 – 44 arter
******** ***Odontolabis hansi*** Schenk, 1999

## Kilder
* Oversikt over artene

## Eksterne lenker
* Bildegalleri
* 
*
Phloeostichus

***Phloeostichus*** er en liten slekt av biller. 

## Utseende
En liten (3,5-4,5&nbsp;mm), avlang, mørk, lett glinsende bille med oransje flekker på dekkvingene. Hode, brystskjold og dekkvinger er tydelig skilt av innskjæringer. Ikke tydelig hårete, oversiden har kraftig mikroskulptur. **Hodet** er stort og bredt med små, runde utstående fasettøyne. Antennene er omtrent så lange som hode og brystskjold til sammen, 11-leddete, det innerste leddet er pæreformet, det tre ytterste danner en svakt antydet kølle. **Brystskjoldet** (pronotum) er litt bredere enn langt, omtrent firkantet sett ovenfra, med noen dype groper nær midten. Sidekanten er tydelig avsatt med flere utadrettede, kraftige tenner eller knøler. **Dekkvingene** er parallellsidige, betydelig bredere enn brystskjoldet, med tydelige skuldre. De har tydelige, grove lengdepunktrekker. **Beina** er middels lange og tynne, særlig føttene er slanke. **Larvene** er ikke tilstrekkelig beskrevet.

## Levevis
Lite er kjent om biologien til disse billene. Den europeiske arten, *Phloeostichus denticollis*, antas å leve under løs bark på døde trær, larvene har blitt funnet under barken på lønn. 
## Utbredelse
Arten er utbredt i Palearktis, fra Mellom-Europa i vest til Øst-Sibir i øst.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[Phloeostichidae]]**
****** Slekten ***Phloeostichus*** Redtenbacher, 1842
******* *[[Phloeostichus denticollis]]* Redtenbacher, 1842  – Mellom-Europa og Øst-Sibir

## Kilder
Leschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families.
*Invertebrate Systematics* 19 (1): 17-73. https://web.archive.org/web/20160304094514/http://bio150.chass.utoronto.ca/labs/cool-links/lab9/Leschen,_Lawrence_and_Slipinski_2005_lab_9.pdf

## Eksterne lenker
* 
*Phloeostichus denticollis*, fra *Atlas of the family Phloeostichidae of Russia*. http://www.zin.ru/Animalia/Coleoptera/images/phldenhe.jpg
Holumskogen skole

**Holumskogen skole** er en skole som ligger på Holumskog i Nittedal kommune.

Skolen er praksisskole for OsloMet, har mediatek, tilrettelagt avdeling og innføringsgruppe for fremmedspråklige. Like ved skolen ligger landets eneste salamanderpark.

## Referanser